2020. 12. 17.

A beruházás előkészítettségének bemutatása

Minta segítségek a kitöltéshez

A beruházás előkészítettségének bemutatása

*Fontos tudnunk, hogy a pályázó milyen konkrét lépéseket tett meg a pályázat megvalósítása érdekében. Pályázónak fontos végig gondolnia, hogy esetleg milyen tartalmak, adatok, képek állnak már rendelkezésre a pályázat megvalósításához, vagy az informatikai fejlesztésen túl milyen szükséges „kellékek” azok, amelyeket biztosítania kell a pályázati terv sikerességéhez.*

## Webshop minta

A webshop kialakításához megkezdtük hivatalos forrásból a képi anyagok beszerzését. A szövegek rendelkezésre állnak angol nyelven, de mivel magyar piacnak szeretnénk értékesíteni, megkezdtük a tartalmak lefordítását. A webshoptermékeket kategóriákba rendeztük, ám még a kategóriatörzs és a fordítások is kivitelezés alatt állnak, terveink szerint mire elkészül a fejlesztés, mi is elkészülünk a munkálatokkal. A jelenlegi pandémia helyzetben az anyagi erőforrásaink szűkösek, ám elkülönítettünk pénzt a hirdetések megindításához. A domain rendelkezésre áll, megkezdtük a facebook, instagram profilok kialakítását, valamint létrehoztunk egy youtube csatornát a termék promotálásához. Keressük azokat a szakembereket, akik az online kampányain menedzselésével tudnak foglalatoskodni, ehhez megkezdtük árajánlatok bekérését, de jelenleg sok olyan kérdés van, amire nem tudunk válaszolni..ilyenek, hogy pl. milyen látogatottságra számítunk, milyen konverziós célokat fogalmaztunk meg…stb. Felvettük továbbá szállítói cégekkel a kapcsolatot, akik az eladott webshoptermékek célbajuttatását végzik. Könyvelőnkkel bővítettük a tevékenységi körünket a piaci értékesítési előírások szerint.

Remélem, mire a fejlesztés megvalósul, minden kérdést tisztázni tudunk ahhoz, hogy sikeresen indíthassuk el új webshopunkat..

## Bemutatkozó oldal minta

A képi anyagokat és a cégünk arculati elemeit szeretnénk megújítani. Ehhez szakember segítségét szeretnénk igénybe venni, de még nem volt időnk ezzel foglalkozni, úgy gondoljuk, hogy a fejlesztés elbírálásáig ezeket a feladatokat elvégezzük. A tartalmak megírásához felkértünk egy szövegírót a weboldaltervezet szerinti menüpontok tartalmi megjelenítéséhez. Mivel szeretnénk, ha a weboldaltartalmaink angolul is megjelennének, az eddig megírt szövegeket elküldtük fordításra. Mivel cégünk munkatársairól minőségi képeket teszünk ki mindig, a képek jelenleg is rendelkezésre állnak. Néhány szakmai kérdésben bajban vagyunk a weboldallal kapcsolatos kialakításban, ezért felvettük Önökkel a kapcsolatot, hogy megvitassuk az elképzeléseinket. Az iroda megjelenítéséhez regisztráltuk cégünket a Google Cégem szolgáltatásban, így irodánk már okostelefonról is könnyen megtalálhatóvá válik. Mivel szeretnénk ügyviteli rendszert is és ott sablonokat kezelni, megkezdtük a sablonok összegyűjtését abban a mappastruktúrában, ahogy azt az ügyviteli rendszerünkben is kezelni szeretnénk…

## Csak ügyviteli renszer minta

Megfogalmaztuk, hogy milyen kimutatások fontosak a számunkra. Végig gondoltuk, hogy mik azok a minimum kritériumok, amiket elvárunk egy ügyviteli rendszertől és mik azok a fejlesztési igények, amelyeket cégünk vonatkozásában a pályázat keretében biztosítani szeretnénk. A számlázóprogram integrálása esetén megtudtuk, hogy hol kell bejelentenünk az új számlázóprogramot. Elkezdtük annak összeírását, hogy az új ügyviteli rendszer betanításait milyen szervezeti egységek szerint szeretnénk lebonyolítani és ez nagyjából mennyi időt vehet igénybe. A 2021-es jogszabályi változtatásoknak utánanéztünk, így az ügyviteli rendszerben a saját termékeink és tételeink kezeléséhez meg tudjuk adni az általunk kezelt elképzeléseket. A projekttervet megírtuk, amiben részletesen kitértünk az általunk megvalósításban fontosnak vélt modulokra, amihez természetesen szakmai útmutatást szívesen elfogadunk.

Meghatároztuk az ügyviteli rendszer elképzelésünk során, hogy milyen jogosultsági szinteket szeretnénk kezelni és ez mennyire van összhangban a szervezeti egységgel. Kifejtettük projekttervünkben, hogy milyen automatizált megoldások segítenék a leghatékonyabban munkánkat…